open-index/open-wikipedia-markdown huggingface dataset:
Tunisi top secret

***Tunisi top secret*** () je italijansko-zapadnonjemačka filmska komedija snimljena 1959. godine u režiji Bruna Paolinellija. Protagonistica, čiji lik tumači Elsa Martinelli, je mlada novinarka koju šefovi ne shvaćaju ozbiljno, pa zajedno sa prijateljicama odlazi u Tunis u potrazi za senzacionalnom pričom, odnosno tajanstvenim princom oko koga se vode špijunske i druge intrige. Tokom snimanja je Martinelli, na svoj veliki užas, vidjela da daleko više pažnje od nje izaziva kubanska plesačica Chelo Alonso u ulozi "egzotične" arapske špijunke; zbog toga je inzistirala od ekipe da joj se u stvarnom životu obraćaju sa titulom "grofica".

## Vanjske veze
*
*Tunisi top secret na portalu comingsoon.net
Djursholm

**Djursholm** (čita se **Juršholm**) je kvart Stockholma, u općini Danderyd na istoku Švedske. Kvart ima 8819 stanovnika.

## Geografija
Djursholm leži u grofoviji Stockholm, duž zaljeva Saltsjön, udaljen desetak 10 km sjeveroistočno od centra Stockholma, pa je danas samo njegovo stambeno predgrađe.

## Historija
Nepoznato je što je zbivalo sa Djursholmom za srednjeg vijeka jer se prvi put spominje  1432. U svakom slučaju bio je selo sve do kraja 19. vijeka, odnosno do 1889. kad je financijer Henrik Palme odlučio izgraditi stambeno naselje vila u zelenilu i osnovao poduzeće Djursholms AB. 
U tu svrhu izgrađena je 1890. tramvajska pruga do Stockholma, koja je 1895. elektrificirana.

Ispočetka se gradilo oko Dvorca Djurshol, od stambenih zgrada, pošte, škole i apoteka. Vremenom su se tu naselili brojni ugledni građani Stockholma, pa je naselje steklo ugled elitnog kvarta, 1901. dobilo je status trgovišta (köping), a 1914. grada. Taj status Djursholm je imao do 1971., kad je postao dio grada Stockholma, kao Općina Danderyd.

## Znamenitosti
Najveća znamenitost je *Dvorac Djurshol*, koji ima dijelove iz srednjeg vijeka, a svoj današnji oblik i volumen dobio je pregradnjom izvršenom početkom 17. vijeka. Nakon tog je 1890. restauriran u baroknom stilu, fasada je ponovno restaurirana između 1959. - 1961. i  pojednostavljena, a četiri dvorane sa štuko dekoracijom iz 17. vijeka obnovljene su kasnije.

## Reference

## Vanjske veze

* ''Djursholm''
Saltsjön

**Saltsjön** (prevedeno s švedskog *Slano jezero*) je zaljev Baltičkog mora u kom leži historijski centar grada Stockholma.

## Geografija
Saltsjönt leži na dnu Stockholmskog arhipelaga, rijekom Norrström povezan je s jezerom Mälaren, pa preko ustava Karl Johanslussen i Slussen i veliki oceanski brodovi mogu doploviti do Mälarena.

Saltsjönt ima površinu od 376 hektara, prosječno je dubok 15,7 metara, a na najdubljem mjestu i 40 m.

## Izvori

## Vanjske veze
Međunarodni filmski festival Fadžr

**Međunarodni filmski festival Fadžr** () je najprestižniji iranski filmski festival koji se od 1983. svake godine održava u Teheranu. Manifestaciju organizira državno Ministarstvo kulture i ceremonija se najčešće odvija u februaru (na obljetnicu Iranske revolucije) ili najkasnije u proljeće. Glavna nagrada festivala je Kristalni simorg koja se dodjeljuje u sedam međunarodnih i 20 nacionalnih kategorija.

## Dodjele
# Međunarodni filmski festival Fadžr 1983.
# Međunarodni filmski festival Fadžr 1984.
# Međunarodni filmski festival Fadžr 1985.
# Međunarodni filmski festival Fadžr 1986.
# Međunarodni filmski festival Fadžr 1987.
# Međunarodni filmski festival Fadžr 1988.
# Međunarodni filmski festival Fadžr 1989.
# Međunarodni filmski festival Fadžr 1990.
# Međunarodni filmski festival Fadžr 1991.
# Međunarodni filmski festival Fadžr 1992.
# Međunarodni filmski festival Fadžr 1993.
# Međunarodni filmski festival Fadžr 1994.
# Međunarodni filmski festival Fadžr 1995.
# Međunarodni filmski festival Fadžr 1996.
# Međunarodni filmski festival Fadžr 1997.
# Međunarodni filmski festival Fadžr 1998.
# Međunarodni filmski festival Fadžr 1999.
# Međunarodni filmski festival Fadžr 2000.
# Međunarodni filmski festival Fadžr 2001.
# Međunarodni filmski festival Fadžr 2002.
# Međunarodni filmski festival Fadžr 2003.
# Međunarodni filmski festival Fadžr 2004.
# Međunarodni filmski festival Fadžr 2005.
# Međunarodni filmski festival Fadžr 2006.
# Međunarodni filmski festival Fadžr 2007.
# Međunarodni filmski festival Fadžr 2008.
# Međunarodni filmski festival Fadžr 2009.
# Međunarodni filmski festival Fadžr 2010.
# Međunarodni filmski festival Fadžr 2011.
# Međunarodni filmski festival Fadžr 2012.
# Međunarodni filmski festival Fadžr 2013.
# Međunarodni filmski festival Fadžr 2014.
# Međunarodni filmski festival Fadžr 2015.
# Međunarodni filmski festival Fadžr 2016.
# Međunarodni filmski festival Fadžr 2017.
# Međunarodni filmski festival Fadžr 2018.
# Međunarodni filmski festival Fadžr 2019.

## Povezano
* Kristalni simorg
* Iranska kinematografija

## Vanjske veze

* Službene stranice festivala Fadžr
* Festival Fadžr na IMDb-u
Norrström

**Norrström** je rijeka na istoku Švedske duga svega 1 km, kojim je jezero Mälaren povezano sa Baltičkim morem

## Geografija
Norrström izvire iz jezera Mälaren kod lokaliteta Riddarfjärden, od tamo teče prema istoku prolazeći kroz Stockholm sve do ušća u zaljev Saltsjön. Norrström nije jedini vodotok kojim je jezero Mälaren povezano sa Baltikom, drugi manji je Söderström. Sliv rijeke velik je 22.650 km² i proteže se preko grofovije Stockholm.

## Reference

## Vanjske veze

* ''Norrström'' na portalu Nationalencyklopedin
William Butler Yeats

**William Butler Yeats** (Dublin, 13. svibnja 1865. - Menton, 28. siječnja 1939.)  irski pjesnik i dramski pisac, jedan od najvećih književnika 20. stoljeća. Dobitnik Nobelove nagrade za književnost 1923. godine.
## Biografija
William Butler Yeats rođen je 13. svibnja 1865. u Dublinu u Irskoj. Obitelj Yeats se 1867. privremeno seli u London, točnije u Bedford Park. Yeats ljeta provodi u Sligou, rodnom mjestu njegove majke, grofoviji na zapadnoj obali Irske, koja će sa svojim krajolikom, folklorom i starim legendama ostaviti dubok pečat na njegovim djelima. 1887. William se upisuje u školu Godolphin koju pohađa 4 godine. Yeats se svojim školskim uspjesima nije pretjerano isticao. Yeatsovi se potkraj 1880. ,iz financijski razloga, vraćaju u Dublin, ispočetka živeći u centru grada, a kasnije se sele u predgrađe Howth. U listopadu 1881. Yeats nastavlja svoje školovanje u  Erasmus Smith High School, koju pohađa do studenog 1883..

U svibnju 1884. Yeats se upisuje na Metropolitan School of Art (današnji National College of Art and Design) gdje upoznaje Georgea Russella.

## Literatura

* Cleeve, Brian (1972). *W.B. Yeats and the Designing of Ireland's Coinage*. New York: Dolmen Press. 
* Foster, R. F. (1997). *W. B. Yeats: A Life, Vol. I: The Apprentice Mage*. New York: Oxford UP. 
* Foster, R. F. (2003). *W. B. Yeats: A Life, Vol. II: The Arch-Poet 1915–1939*. New York: Oxford UP. 
* Hone, Joseph (1943). *W.B. Yeats, 1865–1939*. New York: Macmillan Publishers. OCLC: 35607726
* Igoe, Vivien (1994). *A Literary Guide to Dublin*. Methuen Publishing. 
* Jordan Anthony J. (1997). *Willie Yeats & The Gonne-MacBrides*. Westport Books 
* Jordan Anthony J. (2000). *The Yeats Gonne MacBride Triangle*. Westport Books 
* Jordan Anthony J. (2003). *W.B. Yeats Vain; Glorious; Lout. A Maker of Modern Ireland*. Westport Books.  
* Jordan Anthony J. (2013). *Arthur Griffith with James Joyce & WB Yeats - Liberating Ireland* Westport Books. .
* Longenbach, James (1988). *Stone Cottage: Pound, Yeats, and Modernism*. New York: Oxford UP. 
* O'Neill, Michael. (2003). *Routledge Literary Sourcebook on the Poems of W.B. Yeats*. Routledge. .
* Ryan, Philip B. (1998). *The Lost Theatres of Dublin*. Wiltshire: The Badger Press. 
* Yeats, W. B. (1994). *The Collected Poems of W.B. Yeats*. Wordsworth Poetry Library. 
* Yeats, W. B. (1900). "The Philosophy of Shelley's Poetry", in *Essays and Introductions*, 1961. New York: Macmillan Publishers. OCLC 362823

## Vanjske veze

* The WB Yeats Society of NY
*  Yeats Annual Poetry Prize for Australia 
* The National Library of Ireland's exhibition, ''Yeats: The Life and Works of William Butler Yeats'' 
* 
* The 1911 Census return lists W.B. Yeates (sic) and Lady Gregory boarding in South Frederick Street, Dublin
* Yeats' correspondence and other archival records  at Southern Illinois University Carbondale, Special Collections Research Center
* Recordings of 24 lectures  Donald Davie gave at Stanford in 1975 on W. B. Yeats
Kašika

**Kašika** () ili **žlica** deo je pribora za jelo u obliku eliptične plitke posudice na kraju dugačke drške. Služi za zahvatanje tečne i polutečne hrane, kao i pojedinih vrsta čvrste hrane (pirinač, zrnevlje). Kašika važi i kao mera u kulinarstvu (supena kašika od 15ml i kafena kašičica od 5ml). Kašike se izrađuju od metala, drveta i plastike.

## Srodni i izvedeni pojmovi
U širem smislu, kašike su svi predmeti sličnog oblika, poput:

### Literatura

* Bednersh, Wayne. *Collectible Souvenir Spoons: The Grand Tour*. Collector Books, 2000. .
* Rainwater, Dorothy. *Spoons From Around the World*. New York: Shiffer Publishing, 1992. .
* Spark, Nick. *Spoons West!  Fred Harvey, the Navajo, and the Souvenir Spoons of the West 1890-1941*. Los Angeles, California: Periscope Film, 2007. . 

## Vanjske veze

*The History of Eating Utensils - Spoons. Rietz Collection of Food Technology.
*The Making of a Spoon, Georgian style. *Online Encyclopedia of Silver Marks, Hallmarks & Makers' Marks*. Illustrated article on the hand forging of a spoon.
Solna

**Solna** je jedna od općina grada Stockholma na istoku Švedske od 68.144 stanovnika.

## Geografija
Solna leži u grofoviji Stockholm, na poluotoku jezera Mälaren, udaljena svega desetak km sjeverozapadno od centra Stockholma, pa je danas samo njegovo predgrađe.

## Historija
Za srednjeg vijeka Parohija Solna prostirala se sve do Starog grada Stockholma, i uključivala je dijelove današnjih kvartova Nacka i Lidingö. Njeni južni dijelovi postepeno su uključivani u Stockholm. Tokom 17. vijeka izgrađene su palače Karlberg, Ulriksdal i kao posljednja Haga koju je podigao za svoju djecu kralj Gustav IV Adolf.

Potkraj 18. vijeka porastao je broj stanovnika Solne, jer se ona u svom rastu stopila sa naseljima Hagalund, Huvudsta, Rasunda i Lilla Alby, pa je krajem 19. vijeka postala općina. A 1943. kad je imala 30.000 stanovnika dobila je status grada. Njen rast se nastavio pa se vremenom stopila sa Stockholmom.

Od 1908. Solna je sa Stockholmom povezana tramvajem, koji je vozio do 1959. (danas je ponovno obnovljen) Najviše stambenih i poslovnih zgrada izgrađeno je u razdoblju od 1950. do 1970. Metro do Solne počeo se graditi 1965. a kompletno je dovršen 1975.

## Privreda
U Solni imaju sjedište brojne švedske kompanije, od kojih su najveće Skanska (građevinarstvo) i Nextjet (aviotransport).

## Gradovi pobratimi
Solna ima ugovore o pobratimstvu sa: 
*  Gladsaxe
*  Ski
*  Pirkkala
*  Valmiera
*  Burbank

Pored tog Solna ima partnerske odnose sa;
*  Kalamaria (dio Soluna)
*  Bemowo (dio Varšave)

## Reference

## Vanjske veze

* ''Službene stranice grada Solna''
Premier League

**Premijer liga** () je najviša profesionalna fudbalska liga Engleske. U njoj se takmiči 20 klubova sa ostrva za titulu prvaka Engleske. Sezona traje od avgusta do maja u kojoj svaki tim odigra po 38 mečeva. Pod ovim nazivom igra se od 20. februara 1992. godine, kada su je formirali klubovi koji su se povukli iz Prve divizije Fudbalske lige, koja je bila najviša liga Engleske od 1888. do 1992. godine. Premijer liga je nedavno postala najgledanija sportska liga. To je najunosnija fudbalska liga u svetu, sa ukupnim prihodima klubova od oko 1,4 milijarde funti u sezoni 2005/06.

Od nastanka 1992. ukupno se 46 klubova takmičilo u Premijer ligi, ali je samo pet osvojilo titulu : Mančester junajted (13 titula), Čelsi (4), Arsenal (3) Mančester siti (2) i Blekbern roversi (1). Trenutni šampion je Čelsi kome je ovosezonski trijumf ukupno 5. titula šampiona Engleske.

## Sponzori

Sponzorstvo u FA-u je uvedeno 1993. godine. Sponzori su mogli određivati sponzorsko ime lige. Dva dosadašnja sponzora su:

* 1992.–1993.: **Bez sponzora** (FA Premier League)
* 1993.–2001.: **Carling** (FA Carling Premiership)
* 2001.–2004.: **Barclaycard** (Barclaycard Premiership)
* 2004.– **Barclays** (Barclay's Premier League)

## Struktura
U ligi se takmiči 20 klubova, po dvostrukom liga sistemu, po dvije utakmice svako sa svakim (38 kola). Na kraju sezone, najbolje tri ekipe osiguravaju plasman u grupnu fazu Lige prvaka, dok četvrtoplasirana ekipa ostvaruje plasman u play-off. Ekipe koje završe na petom i šestom mjestu ostvaruju plasman u Evropsku ligu.

Tri posljednjeplasirana kluba na kraju ispadaju u niži rang, Championship, a prva dva kluba iz te lige, zajedno sa pobjednikom razigravanja (ekipa koje su završile na pozicijama od 3. do 6. mjesta), plasiraju se u Premijer ligu.

## Sastav Premijer lige u sezoni 2014/15.

## Prvaci
### Prva liga Engleske (1888—1992)

### Premijer liga

:**Podebljano** označava osvajače duple krune – ligaškog prvaka Engleske i osvajača FA kupa, ili ligaškog prvaka i osvajača Lige šampiona.
:*Kurziv* označava osvajače triple krune – ligaškog prvaka Engleske, osvajača FA kupa i Lige šampiona.

### Uspešnost klubova (Premijer liga)

### Uspešnost klubova (Prva liga i Premijer liga)

## Najbolji strelci

## Igrači sa najviše nastupa

## Povezano
* Druga liga Engleske u fudbalu
* FA kup
* Liga kup Engleske

## Reference

## Napomene
#  Završio sezonu bez poraza.
#   Takođe osvojio Liga kup Engleske.
#  Pored duple krune (Premijer liga i FA kup), Mančester junajted je 1999. takođe osvojio Ligu šampiona. Ovo dostignuće se naziva triplom krunom.

## Vanjske veze

* Zvaničan sajt
* Rezultati i tabela Engleske Premijer Lige 
* Homepage der Football Association
* Aktuelle Tabelle der Premier League
Sulavesi

**Sulavesi** (indon. *Sulawesi*, bivši **Celebes**) je indonežansko ostrvo. Ima površinu od 174.600&nbsp;km² što ga čini jedanaestim ostrvom po veličini na svetu. Površina od 2.290&nbsp;km² je pretvorena u nacionalni park Lore Lindu.

Sulavesi je okružen na zapadu Borneom, na severu Filipinima, na istoku molučkim ostrvima i na jugu malo sundskim ostrvima. Ostrvo ima jedinstven oblik, kojim dominiraju četiri velika poluostrva. Centralnim delom ostrva dominiraju planine, tako da su poluostrva između sebe bolje povezana morem nego kopnom.

Ostrvo je podeljeno u šest provincija: Gorontalo, Zapadni Sulavesi, Južni Sulavesi, Centralni Sulavesi, Jugoistočni Sulavesi i Severni Sulavesi. Najveći gradovi na ostrvu su Makasar (bivši Ujung Padan) na jugozapadnoj obali i Manado na severozapadu.

Ostrvo ima oko 15.5 miliona stanovnika i gustinu naseljenosti od 83 stanovnika po km². Većina pripadaju dvema etničkim i jezičkim grupama, Toradža i Bugis. Jezik bugis se govori na jugozapadu ostrva, a toradža u centru. Pored njih postoje još dve etčke zajednice i jezika, makasar na jugu i mandar na severu.

### Provincije
Otok je podijeljen na šest upravnih područja:

* Sulawesi Barat (zapadni dio, na karti oker)
* Sulawesi Selatan (južni dio, na karti ružičasto) 
* Sulawesi Tenggara (jugoistočni dio, na karti smeđe)
* Sulawesi Tengah (srednji dio, na karti žuto)
* Sulawesi Utara (sjeverni dio, na karti zeleno)
* Gorontalo (sjeverni dio, na karti plavo)

## Literatura

* Nigel Barley: *Hello Mister Puttymann*. . (Der Autor, Mitarbeiter des British Museum in London, zeichnet ein authentisches Bild der einheimischen Toraja-Bevölkerung in Romanform.)
* Maria Blechmann-Antweiler: *Ohne uns geht es nicht – Ein Jahr bei Frauen in Indonesien*. LIT-Verlag. . (Der einjährige Aufenthalt in einer indonesischen Familie am Stadtrand von Makassar/Ujung Pandang auf Sulawesi wird lebhaft beschrieben.)
* Christian H. Freitag: *„Einmal Pisang Epe bitte!“*. In: *Bürgerbuch Gronau und Epe*. 2001/02, S. 212–213 (über den Ort Epe auf Sulawesi, namensgleich mit dem Ort Epe, Ortsteil von Gronau/Westf.)
* Sydney J. Hickson: *A Naturalist in North Celebes. A narrative of travels in Minahassa, the Sangir and Talaud Islands, with notices of the fauna, flora and ethnology of the districts visited*. Murray, London 1889. (Berichte von naturwissenschaftlichen Forschungsreisen)
* Kornrumpf, Martin: *Mensch und Landschaft auf Celebes*. Beiheft 8 zur „Geographischen Wochenschrift“ hrsg. von Privatdozent Dr. Irmfried Siedentop, Halle (Saale). Breslau, 1935.
* Markus Strauß: *Erfassung und Analyse ökologischer Raumeinheiten und Landnutzungssysteme in Nord-Sulawesi/Indonesien.* In: Klein/Krause (Hrsg.): *Umbruch in Südostasien*. Hamburg 2006. .

## Vanjske veze

* Tauchen in Nord-Sulawesi
* Vegetation
Ted (film)

***Ted*** (ispisan kao ***ted***)  je američka komedija čiji je režiser, koproducent i koscenarista Set Makfarlan.

Radnja filma prati Džona Beneta, kome se u detinjstvu ostvarila želja da njegov plišani meda Ted oživi, ali Ted vremenom stvara sve više problema i sprečava Džona da razvije vezu sa devojkom Lori. Glavne uloge tumače Set Makfarlan, Mark Volberg i Mila Kunis.

Film je uglavnom naišao na pozitivne komentare kritičara i ostvario je dobru zaradu na bioskopskim blagajnama, a nastavak je najavljen za 2015. godinu. Takođe je bio nominovan za nagradu Oskar u kategoriji Najbolja originalna pesma.

Godine 2015. će u bioskope doći nastavak pod naslovom *[[Ted 2]]*.

## Uloge

## Izvori

## Vanjske veze
* 
* 
* 
* 
*
Mark Forest

**Mark Forest** (rođen kao Lou Degni; Brooklyn, 16. januar 1933 - ) je bivši američki bodibilder, najpoznatiji po tome što je početkom 1960-ih ostvario uspješnu glumačku karijeru u Italiji nastupajući kao protagonist peplum filmova.

## Filmografija
**[[The Egyptian (film)|The Egyptian]]*, rež. Michael Curtiz (1954)
**[[La vendetta di Ercole]]*, rež. Vittorio Cottafavi (1960)
**[[Maciste nella valle dei re]]*, rež. Carlo Campogalliani (1960)
**[[Maciste l'uomo più forte del mondo]]*, rež. Antonio Leonviola (1961)
**[[Maciste il gladiatore più forte del mondo]]*, rež. Michele Lupo (1962)
**[[Maciste contro i Mongoli]]*, rež. Domenico Paolella (1963)
**[[Maciste l'eroe più grande del mondo]]*, rež. Michele Lupo (1963)
**[[Maciste gladiatore di Sparta]]*, rež. Mario Caiano (1964)
**[[Ercole contro i figli del sole]]*, rež. Osvaldo Civirani (1964)
**[[Maciste nell'inferno di Gengis Khan]]*, rež. Domenico Paolella (1964)
**[[Il leone di Tebe]]*, rež. Giorgio Ferroni (1964)
**[[Il magnifico gladiatore]]*, rež. Alfonso Brescia (1964)
**[[Kindar l'invulnerabile]]*, rež. Osvaldo Civirani (1965)

## Vanjske veze
*
La vendetta di Ercole

***La vendetta di Ercole*** () je italijansko-francuski pustolovno-historijski (*[[peplum]]*) film snimljen 1960. godine u režiji Vittorija Cottafavija. Protagonist, čiji lik tumači američki bodibilder Mark Forest, je znameniti starogrčki heroj Heraklo. Radnja prikazuje kako ga zli kralj Euristen (čiji lik tumači Broderick Crawford) šalje u podzemni svijet po dragulje, kako bi uklonio i tako omogućio da napadne Tebu. Forestu je ovo predstavljao prvi film snimljen u Italiji (i drugi u karijeri), te je njegov uspjeh omogućio da tokom nekoliko sljedećih godina nastavi uspješnu karijeru, tumačeći uloge mišićavih snagatora.

U SAD je film distribuiralo poduzeće American International Pictures, koje je preko sinkronizacije Herakla "prekrstilo" u Golijata, te dodalo kratku animiranu sekvence borbe sa zmajem. Ta je verzija dobila naslov ***Goliath and the Dragon*** ().

## Uloge
*Mark Forest  ...  Heraklo/Golijat 
*Broderick Crawford  ...   Kralj Euristen 
*Sandro Moretti  ...  Hilo
*Gaby André  ...  Ismena  
*Philippe Hersent  ...  Androklo  
*Leonora Ruffo  ...  Dejanira   
*Giancarlo Sbragia  ...  Tindaro  
*Wandisa Guida  ...  Alkinoja   
*Federica Ranchi  ...  Tea
*Carla Calò  ... Sibila 
*Ugo Sasso  ...  Timoklej
*Claudio Undari  ...  Kentaur
*Salvatore Furnari  ... Patuljak

## Vanjske veze
*
Charmants Garçons

***Charmants Garçons*** () je francuska filmska komedija snimljena 1957. u režiji Henrija Decoina. Protagonistica, čiji lik tumači Zizi Jeanmaire, je talentirana pjevačica oko koje se vrti nekoliko muškaraca koje žele osvojiti njenu naklonost.

## Uloge
* Zizi Jeanmaire : Lulu Natier
* Daniel Gélin : Alain Cartier
* Henri Vidal : Jo Chavanne
* François Périer : Robert
* Gert Fröbe : Petersen
* Jacques Dacqmine : Charles, impresario
* Gil Vidal : Max, le gigolo
* Renaud Mary : Henri
* Marie Daëms : Germaine
* Madeleine Lambert : Mme Micoulin
* Madeleine Suffel : Alice, l'habilleuse
* Jean-Pierre Marielle : le chef de la réception à l'hôtel de Deauville
* Jacques Berthier : André Noblet
* Yves Barsacq : le détective de l'hôtel
* Jacques Morlaine : un inspecteur
* Albert Médina : le client du palace
* Jean Lara : le célibataire
* Pierre Mirat : le brigadier
* Maurice Biraud : la voix du récitant

## Vanjske veze
*
Typhon sur Nagasaki

***Typhon sur Nagasaki*** () je francusko-japanski igrani film snimljen 1957. godine u režiji Yvesa Ciampija. Protagonist, čiji lik tumali Jean Marais, je francuski inženjer koji je došao u Nagasaki u Japanu raditi na izgradnji luke, a gdje se upozna sa šarmantnom Japankom (čiji lik tumači Keiko Kishi). Radnja prikazuje kako mu život zakomplicira dolazak novinarke i bivše ljubavnice (čiji lik tumači Danielle Darrieux), a što će sve kulminirati kada na Nagasaki udari katastrofalni tajfun.

## Uloge
* Danielle Darrieux : Françoise Fabre
* Jean Marais : Pierre Marsac
* Keiko Kishi : Noriko Sakurai
* Sō Yamamura : Hori
* Hitomi Nozoe : Saeko Sakurai
* Kumeko Urabe : Fujita
* Gert Fröbe : Ritter
* Shinobu Asaji : Keiko Ritter

## Izvori

## Vanjske veze
* 
* Typhon sur Nagasaki (1957) at the *Films de France*
Strige

**Strige** (Chilopoda), razred kopnenih člankonožaca u podkoljenu stonoga (Myriapoda) rasprostranjen najviše u tropskim krajevima. 

Strige imaju splošteno člankovito tijelo sa po jednim parom dugih nogu na svakom članku. Na glavi imaju duga ticala i malene oči, kod nekih vrsta mrežaste.

Strige su vrlo brzi grabežljivci koji love kukce pomoću otrova, a najopasnije su vrste u tropskim krajevima, rod Scolopendra, koji ima i opasngog predstavnika na Mediteranu *[[Scolopendra cingulata]]* koja može narasti do 17 centimetara. Najveća među njima je također opasna vrsta, Scolopendra gigantea iz Južne Amerike, duga 30 cm (12 inči) koja se hrani uz druge člankonošce, čak i vodozemcima, gmazovima i manjim sisavcima (šišmiši)

## Podjela
* Podrazred Notostigmophora
**Red Scutigeromorpha 
* Podrazred Pleurostigmophora 
**Red Craterostigmomorpha
**Red Geophilomorpha
**Red Lithobiomorpha
**Red Scolopendromorpha 

File:Thereuopoda clunifera - National Museum of Nature and Science, Tokyo - DSC07550.JPG|Thereuopoda clunifera
File:Steinläufer (Lithobius forficatus) 2.jpg|Lithobius forficatus


## Izvori

## Literatura

* Lewis, J.G.E. (1981): The biology of centipedes. - Cambridge University Press, Cambridge, London, New York; 476 Seiten
* Rosenberg, J. (2009): Die Hundertfüßer. - Die Neue Brehm-Bücherei Bd. 285, Westarp Wissenschaften Hohenwarsleben; 524 Seiten

## Vanjske veze

*Chilobase, a web resource for Chilopoda taxonomy 
*Debunking of some centipede myths, American Tarantula Society
*Centipedes of Australia 
*Chilopoda , Tree of Life Web Project
*What do you call a centipede?
*Centipedes of North America
*Tasmanian Centipedes
Limski kanal

**Limski kanal** je zaljev na zapadnoj obali Istre između Vrsara i Rovinja. Nastao je kao rijas (potopljeno riječno ušće) rijeke Pazinčice koja danas ponire u Pazinskoj jami kod Pazina, a u prošlosti se je ulijevala u more u Limskom kanalu. U njezino staro korito je prodrlo more te je tako nastao današnji zaljev te on nije fjord kao što se često pogrešno govori (fjord je zaljev nastao radom ledenjaka). 

Limski zaljev je značajno uzgajalište školjaka. Ime mu dolazi od latinske riječi limes = granica (tuda je u rimskom razdoblju prolazila granica provincija Italije i Dalmacije).
Sakristija

**Sakristija** (iz ) sporedna je prostorija u katoličkoj crkvi. Služi kao riznica za crkvene predmete i svešteniku kao pripremna soba za bogoslužbeni obred.

O sakristiji i o ostalim prostorima u crkvi brine crkvenjak. ().

## Vanjske veze

* "Sacristy" article from *Catholic Encyclopedia*
Propovjedaonica

**Propovjedaonica** je govornica koja je odignuta od poda crkve (uglavnom od 1 do 4 m) s koje svećenik propovijeda vjernicima. Javlja se početkom razvijenog srednjeg vijeka, kad u 11. stoljeću postepeno istiskuje upotrebu ambona. U doba baroka doživljava vrhunac likovne ekspresije: u reljefu se izrađuju čitave poučne biblijske priče. Iznad propovjedaonice često se postavlja baldahin koji ima akustičku, simboličku i dekorativnu funkciju. U 12. i 13. st. katkad se izgrađuju i po dvije propovjedaonice, svaka na jednoj strani broda.

## Povezano

* Crkveni namještaj
Eukaliptus

**Eukaliptus** je vrsta drveta koje raste na manje plodnim područjima. On u svom lišću sadrži otrovne sastojke koji mu služi kao obrana od raznih kukaca. Drveće koje raste na područjima koja nisu tako plodna ima više tih otrovnih sastojaka. Neke se životinje hrane lišćem tog drveta, ali to su rijetke, kao na primjer koala koja zapravo živi u krošnji tog drveta i čiji je želudac otporan na otrovne sastojke u tom lišću. Koali je zapravo to jedina hrana i preživljava, kao i dvije vrste oposuma, isključivo hraneći se tom biljkom.

## Literatura

* Myburg et al. The genome of Eucalyptus grandis, Nature(2014), doi:10.1038/nature13308
* Bennett, B.M. The El Dorado of Forestry: The Eucalyptus in India, South Africa, and Thailand, 1850–2000 55, Supplement 18 (2010): 27-50.
* Blakely, W.F., *A Key to the Eucalypts: with descriptions of 522 species and 150 varieties*.  Third Edition, 1965, Forest and Timber Bureau, Canberra.
*  5th edition. 
*  Third edition.  vol. 1. South-eastern Australia.
* Kelly, Stan, text by G. M. Chippendale and R. D. Johnston, *Eucalypts: Volume I*.  Nelson, Melbourne 1969, 1982, etc.
* 
* 

## Vanjske veze

* O eukaliptusu 
* EucaLink 
* Arboretum Currency Creek – istraživanja eukaliptusa
* ''Eucalyptus'' – on-lajn knjiga i časopis
Superbad

***Superbad*** () je američka komedija u režiji Grega Matole u kojoj glavne uloge tumače Majkl Sera i Džona Hil.

Scenaristi Set Rogen i Evan Goldberg počeli su rad na scenariju sa trinaest godina inspirisani ličnim iskustvima, a glavni likovi u filmu nose njihova imena. Protagonisti su dva maturanta i najbolja prijatelja, suočeni time da će se trajno razdvojiti zbog odlaska na koledž, odluče sebi prirediti nezaboravan provod tako da prošvercaju alkoholna pića na "kul" žurku na kojoj se nadaju da će izgubiti nevinost. Radnja prikazuje kako njihove napore komplikuju dva mlada policajca koji i sami žude za zabavom.

Film je ostvario dobru zaradu na bioskopskim blagajnama i naišao je na pozitivan prijem kod kritičara.

Superbad je u Srbiji prikazivan pod naslovima ***Kul momci*** i ***Ekstra loši***.

## Uloge

## Reference

## Vanjske veze
* 
* 
* 
* 
* 
*
Échec au porteur

***Échec au porteur*** () je francuski crno-bijeli kriminalistički film snimljen u režiji Gillesa Grangiera i premijerno prikazan početkom 1958. godine. Radnja prikazuje kako banda narko-dilera koristi fudbalske lopte za krijumčarenje kokaina, ali i kako njen šef (koga glumi Gert Fröbe) odluči likvidirati konkurenciju podmetnuvši loptu sa tempiranom bombom, a što će dovesti do bjesomučne policijske istrage kada se ispostavi da je loptu pogreškom uzeo dječak koji se sa snjom želi igrati.

## Uloge

## Vanjske veze
*
Grabenplatz 17

***Grabenplatz 17*** je zapadnonjemački crno-bijeli kriminalistički film snimljen 1958. godine u režiji Ericha Engelsa. Radnja se događa u Hannoveru nedugo nakon završetka Drugog svjetskog rata i prikazuje kako lokalna policija prilikom istrage ubistva prostitutke pokušava pronaći njenog nestalog sina, koji je obolio od leukemije i koji će, ukoliko ne dobije lijekove, umrijeti za tjedan dana.

## Izvori

## Vanjske veze
* 
*
I battellieri del Volga

***I battellieri del Volga*** () je italijansko-francusko-zapadnonjemački pustolovno-historijski film snimljen 1958. godine u režiji Viktora Turžanskija. Radnja se događa u Ruskom Carstvu tokom vladavine Aleksandra III. Protagonist, koga tumači John Derek, je carski oficir koji je osuđen pod lažnom optužbom, lišen čina i prognan u Sibir nakon što je svog pretpostavljenog spriječio da mu siluje zaručnicu. Film je sniman na lokacijama u bivšoj Jugoslaviji, odnosno u blizini Grocke.

## Vanjske veze
*
Rasejani disk

**Rasejani disk** se nastavlja na Kojperov pojas i proteže se do nekoliko hiljada astronomskih jedinica od Sunca. U njemu se nalazi pored velikih asteroida i jedna patuljasta planeta - Eris. Ipak, velika većina objekata u ovom delu Sunčevog sistema je još uvek nepoznata zbog velikog rastojanja od Sunca i time slabog sjaja, pa se pretpostavlja da se u njemu nalaze još dosta nepoznatih velikih asteroida i čak patuljastih planeta. Neka nagađanja idu i do postojanja planete veće od Merkura u rasejanom disku. Ponekad se rasejani disk smatra delom Kojperovog pojasa. Iza rasejanog diska dolazi Ortov oblak.

## Vanjske veze
*Popis Kentaura i rasejanih objekata
Ulično vježbanje

**Ulično vježbanje**, **ulični trening** ili **strit-vorkaut** () vrsta je treninga, sportske discipline i vještine koja je svojevrstan spoj gimnastike i akrobatike. Odvija se na otvorenom, u lokalnim parkovima, igralištima i dvorištima, neovisno o vremenskim uvjetima.

Ulično vježbanje prvi se put pojavilo u Sjedinjenim Američkim Državama. Odlikuje se improvizacijom i raznolikošću vježbi.

Zahvaljujući njegovoj dostupnosti, minimalnim troškovima i slobodi priređivanja kurseva, popularnost uličnog vježbanja znatno je porasla, a naročito ga prakticiraju mladi.

## Izvori
Spektrograf

**Spektrograf** (grčki *grafo* = pišem) instrument je za analizu spektra elektromagnetskog zračenja zapisivanjem spektra na fotografsku ploču ili fotografski film. Spektrograf se sastoji od optičke prizme ili optičke rešetke koji služe za rastavljanje elektromagnetskog zračenja na spektar. Spektrografi se mogu koristiti za analizu vidljivog zračenja, infracrvenog zračenja ili ultraljubičastog zračenja. Za određeno spektralno područje, potrebno je upotrijebiti fotografski film ili fotografsku ploču koja je osjetljiva u tom spektralnom području.

## Povezano
* spektroskopija
* spektroskop
* spektrometar
* spektrofotometar
Opservatorija Gemini

**Opservatorija Gemini** je opservatorija koja raspolaže sa dva teleskopa prečnika ogledala 8 metara. Teleskopi se nalaze na Havajima i u Čileu. Zajedno, teleskopi pokrivaju i severno i južno nebo. Snimaju u vidljivom i infracrvenom delu spektra i spadaju u najveće teleskope na svetu.

U izgradnji učestvovalo je više država, uključujući SAD, Kanadu, Čile, Argentinu, Brazil i Australiju. Velika Britanija prestala je da sarađuje u decembru 2012. godine.

## Vanjske veze
*Zvanični website
Protoplanetarni disk

**Protoplanetarni disk** je nebesko tijelo ili točnije sustav protozvijezde i pripadajućih joj protoplaneta u nastajanju. Nije točno utvrđeno ima li svaka protozvijezda obavezno i protoplanete ili može nastati i zvijezda bez planeta koji je okružuju ili zvijezda s prstenom sitnijeg materijala koji nikad ne formira nijedan planet, te naposljetku bude solarnim vjetrom i solarnim zračenjem odgurnut u svemir.

Nastanak protozvijezda i protosustava obično potiče supernova ili drugi siloviti svemirski događaj u blizini, koji proizvede dovoljno energije da bi udarni valovi koji pritom nastanu komprimirali međuzvjezdanu prašinu u dovoljnoj mjeri da nastanu gravitacijske (a možda i još neke druge) sile, koje potom privuku okolnu materiju u takav sustav, te se on onda nastavi komprimirati i formirati u "pravi" sunčev sustav.

## Oblik

Protoplanetarni sustav je obično u početku kuglastog oblika, a potom u obliku diska koji se vrti oko najgušće centralne točke u središtu, te se materija od koje se sastoji postupno nakupi i naposljetku formira zvijezdu/sunce u središtu i planete u orbitama oko njega.

## Povezano
*Protozvijezda
*Protoplanet
*Nastanak Sunčevog sustava
Smeđi patuljak

**Smeđi patuljak** je nebesko tijelo mnogostruko veće od planeta, ali ne dovoljno masivno da bi u svom središtu pokrenulo nuklearne reakcije. Za razliku od zvijezda koja energiju stvaraju fuzijom vodika i kasnije drugih elemenata, smeđi patuljci energiju stvaraju postupnim skupljanjem zbog jake gravitacijske sile, uz potpuno vodljivu površinu i unutarnjost bez kemijske diferencije po dubini. Na kraju, većina njih može ostvariti ograničenu fuziju, ovisno od mase. Takva tijela bi se mogla smatrati neuspjelim zvijezdama, nedovoljne mase.

Smatra se da je minimalna masa plina potrebna za nukleranu reakciju oko 8 % mase Sunca. Smeđu patuljci su upravo ispod te granične mase, ali veće od onih plinovitih planeta. Masa smeđih patuljaka izražava se u masama planeta Jupitera, tj. kao MJ. Približno imaju masu 10-70 puta veću od Jupitera te površinsku temperaturu od približno 750 do 2200 Kelvina. Spomenuta ograničena fuzija odvija se kod smeđih patuljaka čija je masa barem 13 MJ, kada se fuzionira deuterijum. Smeđi patuljci s masom većom od 65 MJ također fuzioniraju litij.

Dijele se u nekoliko spektralnih razreda (M, L, T, Y).

Zanimljivo je kako ime je promjer usporediv s promjerom planeta poput Jupitera. Zrače uglavnom u infracrvenom dijelu spektra.  

## Poveznice
* zvijezda
* nuklearna fuzija
Hidrostatička ravnoteža

**Hidrostatička ravnoteža** je ravnoteža između gravitacije, koja potiskuje neko čvrsto tijelo na dole i potiska, koji to čvrsto tijelo izbacuje iz neke tečnosti na gore.
## Biologija
Sva živa bića sa otvorima za disanje u vodi, da bi preživjele moraju primjenjivati određene metode regulisanja i održavanja hidrostatičke ravnoteže. Pošto sa povećanjem dubine pritisak raste, postojeći vazduh unutar živih bića se komprimira i samim tim potisak na gore opada. Hidrostatička ravnoteža postoji znači uvijek samo za jednu dubinu i nju je potrebno korigovati pri svakoj promjeni dubine.

## Mehanika
Podmornice postižu hidrostatičku ravnotežu zahvaljujući svojoj konstrukciji i metodama upumpavanja i izbacivanja vode iz svoje unutrašnjosti.
## Vanjske veze
*Strobel, Nick. (May, 2001). Nick Strobel's Astronomy Notes.
Chloë Grace Moretz

**Kloi Grejs Morec** (; Atlanta, Džordžija, 10. februar 1997) američka je glumica i manekenka.

Glumom je počela da se bavi 2004. kada je imala sedam godina. Široj publici najpoznatija je po ulozi Mindi Makridi/Opasnice u filmu *[[Fajter (film)|Fajter]]* iz 2010. i nastavku *[[Fajter 2]]* iz 2013. godine. Takođe je poznata po glavnim ulogama u hororima *[[Pusti me unutra (film)|Pusti me unutra]]* (2010), *[[Keri (film iz 2013)|Keri]]* (2013) i drami *[[Ako ostanem (film)|Ako ostanem]]* (2014). Značajne sporedne uloge tumačila je u komedijama *[[500 dana leta]]* (2009) i *[[Mračne senke (film)|Mračne senke]]* (2012), drami *[[Igo (film)|Igo]]* (2011) i akcionom trileru *[[Pravednik (film)|Pravednik]]* (2014).

## Filmografija

## Vanjske veze

* 
* 
*
Zatvor Spandau

**Zatvor Spandau**, ime kompleksa kaznionice u kojoj su nacisti osuđeni na procesu u Nürnbergu. Sedam nacista boravilo je u njemu. Funk, Neurath i Raeder su izašli prije kraja kazne. Iz zatvora 1956. izlazi Dönitz, a 1966. Schirach i Speer.

Zadnji nacist koji je do kraja svog života ostao unutra bio je Rudolf Hess. Bio je smješten u četvrti Spandau. Nakon Hessova samoubojstva 1987. kompleks je demoliran i razrušen da ne bi postao neonacističko svetište.
Der Pauker

***Der Pauker*** () je zapadnonjemačka filmska komedija snimljena 1958. godine u režiji Axela von Ambessera. Protagonist, koga tumači Heinz Rühmann, je strogi učitelj iz provincije koji nakon premještaja u veliki grad dolazi u sukob sa nestašnim i neukrotivim učenicima. Radnja prikazuje kako mu u pomoć dolazi umirovljeni hrvač (čiji lik tumači Gert Fröbe) ou susjedstva, koji će ga podučiti borilačkim vještinama. Rühmann i Fröbe su iste godine zajedno nastupili u žanrovski bitno drukčijem, ali daleko poznatijem i uspješnijem filmu *[[Es geschah am hellichten Tag]]*

## Vanjske veze
* 
*
Firentinsko Vojvodstvo

**Firentsko Vojvodstvo** (italijanski *Ducato di Firenze*) ili **Vojvodstvo Toskana** je bilo vojvodstvo u 16. vijeku sa centrom u Firenci.

## Historija
Osnovao ga je car Svetog Rimskog Carstva Karlo V i tako povratio vlast dinastije Medici nad Toskanom. Papa Klement VII, sam bio pripadnik dinastije Medici, za vladara je postavio svog rođaka Alessandra Medicija i na taj način pretvorio Republiku Firencu u monarhiju.

Drugi vojvoda Cosimo I de' Medici izgradio je snažnu flotu, kupio Elbu i 1555. zauzeo vječnog rivala Republiku Sienu, također 1559. i anektirao. Papa Pio V proglasio je 1569. Cosima za velikog vojvodu Toskane.

Medičejske vojvode vladale su Toskanom sve do 1737. kad je umro Gian Gastone, posljednji član dinastije Medici.

## Reference

## Vanjske veze
* Toscana, Granducato di
Es geschah am hellichten Tag

***Es geschah am hellichten*** Tag () je švicarsko-zapadnonjemačko-španski kriminalistički film snimljen 1958. godine u režiji Ladislaoa Vajde, a koji se smatra jednim od najboljih evropskih ostvarenja žanra 1950-ih.

Protagonist, koga tumači Heinz Rühmann, je natporučnik Matthäi, detektiv ciriške kantonske policije koji nedugo pred umirovljenje počinje istragu ubistva djevojčice, a nastavlja je i nakon što je lokalni skitnica (koga glumi Michel Simon) priznao zločin, uvjeren je kako je riječ o djelu serijskog ubice. Radnja prikazuje kako, u nastojanju da ga uhvati, nakon umirovljenja kupuje benzinsku stanicu te se zbližava sa lokalnom udovicom (čiji lik tumači María Rosa Salgado) kako bi njenu kćer koristio kao "mamac".

*Es geschah am hellichten Tag* je originalno bio zamišljen za prikazivanje na televiziji, ali je na kraju od njega napravljen "pravi" film, te je, između ostalog, bio među kandidatima za Zlatni medvjed na Berlinskom filmskom festivalu. Kritičari su izuzetno hvalili Rühmannovu ulogu, odnosno njegov nastup toliko različit od komedija koje su mu bile donijele slavu i popularnost; Gert Fröbe, koji se u filmu pojavljuje u ulozi ubice, je također impresionirao kritičare; sam Vajda je dobio pohvale zbog vještog korištenja tehnika koje je tada popularizirao Alfred Hitchcock.

Ugledni švicarski pisac Friedrich Dürrenmatt, jedan od scenarista, međutim, bio je izuzetno nezadovoljan filmom; prije svega se to odnosilo na angažman "buržoaskog" Rühmanna, ali inzistiranje producenata na hepi endu. Kako bi "ispravio" stvar, odlučio je napisati roman *[[Das Versprechen]]* () u kome se, koristeći tehnike metafikcije obračunava sa klišejima detektivskog romana, odnosno daje vlastitu verziju scenarija u kome nema hepi enda. Ta je verzija godine 1979. ekranizirana u Italiji kao TV-film *[[La promessa (TV film)|La promessa]]*, odnosno u SAD kao igrani film *[[The Pledge]]* u režiji Seana Penna sa Jackom Nicholsonom u glavnoj ulozi.

Osim tih filmova, napravljeno je još nekoliko remakeova - mađarski film  *[[Szürkület]]* 1991. godine, britansko-nizozemsko-njemački film *[[The Cold Light of Day]]* iz 1996. godine, te iste godine u Njemačkoj kao istoimeni TV-film.

## Uloge
* Heinz Rühmann - Oberleutnant Matthäi
* Sigfrit Steiner - Det. Feller
* Siegfried Lowitz - Lt. Heinzi
* Michel Simon - Jacquier
* Heinrich Gretler - Polizeikommandant
* Gert Fröbe - Schrott
* Berta Drews - Frau Schrott
* Ewald Balser - Professor Manz
* María Rosa Salgado - Frau Heller
* Anita von Ow - Annemarie Heller
* Barbara Haller - Ursula Fehlmann
* Emil Hegetschweiler - Gemeindepräsident

## Reference

## Vanjske veze
*
500 Days of Summer

***500 Days of Summer*** () je američka romantična komedija sa elementima drame u režiji Marka Veba, za koju su scenario napisali Skot Njustater i Majkl H. Viber.

Radnja filma prati propalu vezu između večitog romantičara Toma i devojke iz njegovih snova, Samer, koja za razliku od Toma ne veruje u pravu ljubav koja savladava sve prepreke. Glavne uloge poverenu su Džozefu Gordon-Levitu i Zoi Dešanel.

Film je ostvario dobru zaradu na bioskopskim blagajnama i naišao je na pozitivan prijem kod kritičara koji su ga uporedili sa kultnim romantičnim komedijama *[[Eni Hol]]* i *[[Prodavnica snova]]*. Njustejter i Veber su osvojili nagrade Spirit i Satelit za najbolji originalni scenario, a film je bio nominovan i za dva Zlatna globusa.

U Srbiji je prikazan pod naslovom ***500 dana leta***, a u Hrvatskoj pod naslovom ***500 dana ljubavi***.

## Uloge

## Izvori

## Vanjske veze
* 
* 
* 
* 
*
Mihajlo IV Carigradski

**Mihailo IV Avtorijan** (; ? - 1212) bio je vaseljenski patrijarh Carigrada koji je od stolovao 1206. do smrti. Bio je prvi od patrijarha koji je stolovao u egzilu u Nikeji.

Mihailo je bio izuzetno učen čovjek i pripadnik književnog kružoka oko Evstatija Solunskog. U crkvenoj hijerarhiji je napredovao do mjesta *[[megas sakellariosa]]*, a na kome je bio u vrijeme pada Carigrada pod križarsku vlast 1204. Prema pismu Jovana Apokaukosa iz 1222. godine,  bio je nominiran za episkopa Amastrisa, ali je trapezuntski cxar David Komnen to odbio, smatrajući to nespojivim sa svojom suverenošću. Godine 1206. ga je patrijarhom imenovao Teodor I Laskaris, čime je postao nasljednikom Jovana X koji je bio umro 1206. Laskaris je bio uspostavio bizantsku državu-nasljednicu u Aziji poznatu kao Nikejsko Carstvo, pri čemu je tražio od Jovana X da mu se pridruži; Jovan je to, međutim odbio zbog poodmakle dobi i ubrzo nakon toga umro.

Na samom početku stolovanja, 20. marta 1206. godine, Mihailo IV je službeno okrunio Teodora Laskarisa (proglašenog carem aklamacijom 1205). Potom je poduzeo za dotadašnju bizantsku praksu prilično neobičan potez, inače suprotan pravoslavnom nauku, kojim je obećao iskupljenje grijeha Laskarisovih vojnika ako poginu u borbi. Čini se da ta doktrina nije zaživjela. Umro je u Nikeji 26. augusta 1212.

## Izvori

## Literatura

*
Upplands Väsby

**Upplands Väsby** čita se **Uplands Vesbi** je grad od 37,594 stanovnika na istoku Švedske, on je i 
administrativni centar istoimene općine od 39,289 stanovnika.

## Geografija
Upplands Väsby leži u Grofoviji Stockholm, udaljen 25 km sjeverozapadno od centra Stockholma, pa je danas samo jedan od periferijskih gradova švedske metropole.

## Historija
Za srednjeg vijeka na prostoru današnjeg Upplands Väsbya ležala su tri sela *Ed*, *Fresta* i *Hammarby*.

Ranih 1860-ih Švedska je provela reforme koje su omogućile nastajanje novih općina i parohija, tad su nastale ruralne općine Ed, Fresta i Hammarby, koje su se 1952. udružile u novu općinu i grad Upplands Väsby.
## Privreda
U Upplands Väsbyu imaju sjedište brojne švedske kompanije, od kojih je najveća - *Öhlins Racing AB* poznata po proizvodnji 
automobilskih djelova.
## Reference

## Vanjske veze

* ''Službene stranice grada Upplands Väsby''
Nasser Asphalt

***Nasser Asphalt*** () je zapadnonjemački crno-bijeli igrani film snimljen 1958. godiune u režiji Franka Wisbara. Po žanru je drama, a scenario je inspiraciju pronašao u stvarnim događajima, odnosno urbanim legendama i medijskom cirkusu o "Bunkerašima iz Gdinje" koje je nekoliko godina ranije u tadašnjoj Zapadnoj Njemačkoj izazvala nikada potvrđena američka agencijska vijest. Protagonist filma, koga tumači Horst Buchholz, je mladi istraživački novinar koji je zbog pokušaja da intervjuira nacističke ratne zločince zatvorene u zatvoru Spandau sam završio u zatvoru, odakle je pušten na poticaj uglednog novinara (čiji lik tumači Martin Held), koji ga, impresioniran njegovom vještinom, angažira za pomoćnika. Radnja pokazuje kako se mladić razočara u svog mentora kada otkrije da je, suočen sa rokovima, umjesto prave vijesti izmislio lažnu vijest o vojnicima Wehrmachta koji su na kraju Drugog svjetskog rata ostali zarobljeni u srušenom bunkeru u Poljskoj i tamo preživjeli, a što izaziva medijsku senzaciju, ali i negativne reakcije vlasti Istočnog bloka. Nasser Asphalt je izazvao veliku pažnju i uglavnom povoljne kritike, s obzirom da je shvaćen kao ozbiljna kritika senzacionalizma i žutog novinarstva u tadašnjim zapadnonjemačkim medijima.

## Uloge
* Horst Buchholz ... Greg Bachmann
* Martin Held ... Cesar Boyd
* Maria Perschy ... Bettina
* Gert Fröbe ... Jupp
* Heinz Reincke ... Der Blinde
* Inge Meysel ... Gustl
* Peter Capell ... Donnagan
* Renate Schacht ... Wanda
* Richard Münch ... Dr. Wolf

## Povezano
**[[Ace in the Hole (film)|Ace in the Hole]]*

## Izvori


## Vanjske veze
* 
* Die Legende von Babie DoIy članak o filmu i navodnim događajima koji su ga inspirirali u *[[Der Spiegel]]u* 1958. godine
Kardamon

**Kardamon** ili **kardamom** je naziv biljaka iz dva roda familije đumbira (Zingiberaceae): zeleni ili obični kardamon (*Elettaria*) i crni kardamon (*Amomum*). Oba roda imaju oblik male mahune, koja je vretenasta i trouglasta u poprečnom preseku. Spoljna ljuska je tanka poput papira, dok je seme sitno i crno. Mahuna zelenog kardamona je svetlozelena. Mahune crnog kardamona su veće i tamnosmeđe boje.

Zeleni kardamom je rasprostranjen od Indije do Malezije. Crni kardamom je rasprostranjen u Aziji i Australiji. 

Reč *kardamon* je indijskog porekla i do Evrope je stigla preko Arapa. Biljka je potekla sa malabarske obale južne Indije, odakle je potekao i biber.

Kardamon se koristi kao začin i kao lek. Zeleni kardamon ima jaču aromu, dok crni miriše na mentu i dim. Uglavnom se dodaje kafi, čaju i slatkišima. U tradicionalnoj medicini se koristi kao lek za infekcije usta, zuba i grla.

## Literatura
* P. N. Ravindran & K. J. Madhusoodanan: *Cardamom: the genus Elettaria*, CRC Press, 2002, 374 Seiten. : Google-Book Online.
* *Naturgesund mit Gewürzen* Verlag: vgs, 
* Ingrid und Peter Schönfelder: Das neue Handbuch der Heilpflanzen, Franckh-Kosmos Verlagsgesellschaft, 2011, 

## Vanjske veze

*University of Melbourne: Sorting ''Elettaria'' names
*Germplasm Resources Information Network: ''Elettaria''
Parks and Recreation

***Parks and Recreation*** je američki sitkom koji su kreirali Greg Danijels i Majkl Šur za televizijsku mrežu En-Bi-Si. U periodu između 9. aprila 2009. i 24. februara 2015. emitovano je 125 epizoda raspoređenih u sedam sezona. Pri snimanju se koristio isti stil kao i u Danijelsovom prethodnom sitkomu *[[The Office (američka TV serija)|Ofis]]* gde je implicirano da ekipa filmskog dokumentarca sve vreme prati likove.

Radnja prati grupu službenika koji su zaposleni u departmanu za parkove i rekreaciju u izmišljenom gradu Poniju u Indijani. Glavnu ulogu tumači Ejmi Poler, a ostatak glumačke ekipe čine Rašida Džouns, Aziz Ansari, Nik Oferman, Obri Plaza, Kris Prat, Adam Skot, Rob Lou, Džim O'Her i Reta.

Podeljena mišljenja kritičara i publike nakon emitovanja prve sezone dovela su do značajnih izmena u formatu i tonu narednih sezona, koje su zatim naišle na mnogo pozitivnije komentare. Serija je bila nominovana za 11 Emija (ukljujučujući i nagradu za najbolju komediju 2011. godine) i 4 Zlatna globusa. Polerova je za ulogu Lesli Noup osvojila Zlatni globus za najbolju glavnu žensku ulogu u humorističkoj seriji, a bila je nominovana i za 5 Emija i Nagradu Udruženja glumaca u istoj kategoriji.
Godine 2012. serija *Parks and Recreation* našla se na listi 10 najboljih televizijskih programa po izboru Američkog filmskog instituta i na vrhu Tajmove liste najboljih televizijskih serija.

## Uloge

## Reference

## Vanjske veze
*  on NBC
* 
* Fictional city website 
*